Dominis in Christo fratribus Leotbaldo monacho cum ceteris Cluniensis æcclesiæ monachis, ego Bernardus et uxor mea Eldeardis, cum consilio amicorum nostrorum, donamus Deo et sanctis apostolis ejus Petro et Paulo, et ad locum Cluniacum, sub regimine dunni Odilonis abbatis, unam vineam quam vocant In Marchesot, terminatam de tribus partibus terra Sancti Petri, de IIIIa de ipsa hereditate; tali tenore, ut quamdiu vixerimus teneamus, et post discessum nostrum ad Sanctum Petrum perveniat. In vestitura autem omnibus annis dabimus habitatoribus prefati loci IIIIor sextarios de vino. S. Bernardi et uxoris ejus Eldeardis, qui fieri et firmare rogaverunt. S. Adelelmi. S. Johannis. S. Evrardi. S. Girbaldi. S. Arenfredi. S. Ragenfredi.